સાંતાક્રુઝ-વેસ્ટમાં આવેલી ફસ્ર્ટ ગાવઠણ લેનમાં એક ઝાડ ગમે ત્યારે તૂટી પડવાની શક્યતા હોવાથી જાગ્રત દુકાનદારોએ સુધરાઈનો સંપર્ક કરી યોગ્ય કાર્યવાહી કરવા કહ્યું ત્યારે સુધરાઈના કામદારો આવીને ઝાડને કાપી ગયા, પણ થડને એમ જ રસ્તાની વચ્ચે મૂકીને તેમણે ચાલતી પકડી લીધી. રસ્તા પરના ટર્નિંગ પૉઇન્ટ પર આ થડ હોવાથી દરરોજ અનેક ગાડીઓ ડૅમેજ થઈ રહી છે. આ બાબતે દુકાનદારોએ અનેક વાર સુધરાઈને ફરિયાદ કરી છે, પરંતુ સુધરાઈ માત્ર આશ્વાસન જ આપતી હોવાથી દુકાનદારો નિરાશ થયા છે. વારંવાર કરાયેલી ફરિયાદ સામે સુધરાઈ આંખ આડા કાન કરી રહી છે જેથી લોકોને પરેશાની વેઠવાનો વારો આવ્યો છે.